જો કે, સતનામાં આવેલ પ્રાઇવેટ શાળાઓ પર આ નિયમનું પાલન કરવાનું દબાણ કરવામાં નહીં આવે. આશા રાખવામાં આવી રહી છે કે, આ દેશભક્તિને લગતો નિયમ હોવાથી પ્રાઇવેટ શાળાઓ પણ તેને જરૂર લાગુ કરશે. મંત્રી કુંવર વિજય શાહ અનુસાર, 1 ઓક્ટોબરથી આ નિયમ લાગુ કરવામાં આવશે. વિદ્યાર્થીઓમાં દેશભક્તિની ભાવના જાગે એ હેતુથી વિજય શાહે આ નિયમ કાઢ્યો હોવાનું કહેવાય છે. કેટલાક લોકો આ નિયમને મધ્ય પ્રદેશમાં થનાર વિધાનસભાની ચૂંટણી સાથે જોડી રહ્યાં છે. સતનાથી શરૂ કરવામાં આવનાર આ નિયમ સફળ થતાં ભવિષ્યમાં આખા મધ્ય પ્રદેશમાં લાગુ કરવામાં આવે એવી શક્યતા છે. હાલ અધિકૃત રીતે આ વાતની પુષ્ટિ કરવામાં આવી નથી, તો બીજી બાજુ વિપક્ષ કોંગ્રેસ દ્વારા પણ આ મામલે કોઇ ટિપ્પણી કરવામાં નથી આવી.